
	1.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums
Lūdzam izvērtēt anotācijā sniegtos skaidrojumus un norādi uz to, ka projekts neattiecas uz sabiedrības līdzdalību, jo svītro normas, kas dublē Regulu 2020/2081. Vēršam uzmanību, ka atbilstoši projektam, tā konsolidētajai versijai un anotācijai ar grozījumiem tiek arī paplašināta apmācību programma, tajā skaitā, pagarinot apmācību ilgumu, precizēti noteikumi attiecībā uz atkārtotajām apmācībām. Attiecīgi lūdzam veikt nepieciešamos labojumus un vajadzības gadījumā arī veikt sabiedrības līdzdalības procesu.

Piedāvātā redakcija
-
	Agita Strode (TM)

	2.
	Noteikumu konsolidētā versija
29. Apliecību atbilstoši šo noteikumu 4. pielikumam izsniedz apmācīttiesīga institūcija, ja persona ir apguvusi apmācību programmu "Tetovēšanas un pīrsinga pakalpojuma sniegšanai noteiktās minimālās higiēnas prasības" un nokārtojusi zināšanu pārbaudi. Apliecība ir derīga piecus gadus. Reizi piecos gados personai vienas dienas nodarbībās ir atkārtoti jānoklausās 3.pielikumā norādītā programma, izņemot fizioloģijas un anatomijas jautājumus, kas jau apgūti pirmreizējā apmācības kursā un būtiski nemainās, kā arī jānokārto zināšanu pārbaude un jāsaņem jauna apliecība par apmācību programmas apguvi.
Apmācīttiesīgā institūcija veic atbilstoši šo noteikumu 3.  pielikumā norādītajai programmai organizēto apmācību uzskaiti. Uzskaites dokumentus glabā sešus gadus, un tajos ietver šādu informāciju – apmācību programmas nosaukums un stundu skaits, apmācību programmas tēmas, pasniedzēja vārds, uzvārds un paraksts, apmācītās personas vārds, uzvārds un paraksts, izsniegtās apliecības numurs un datums.
	Iebildums
Lūdzam precizēt projektu un anotāciju, ņemot vērā, ka no noteikumu konsolidētās versijas izriet arī grozījumi Ministru kabineta 2015. gada 14. aprīļa noteikumu Nr. 182 "Noteikumi par higiēnas prasībām tetovēšanas un pīrsinga pakalpojumu sniegšanai un speciālajām prasībām tetovēšanas līdzekļiem" 29. punktā, kas nav iekļauti projektā un skaidroti anotācijā.
Piedāvātā redakcija
-
	Agita Strode (TM)

	3.
	Anotācija (ex-ante)
1.1. Pamatojums
	Priekšlikums
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka, nepieciešamības gadījumā, saīsinājumu piesaka pirmajā vietā juridiskajā tekstā, kur lietots attiecīgais normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem, piemēram, Komisijas 2020. gada 14. decembra Regulu (ES) 2020/2081 ar ko attiecībā uz tetovēšanas tinšu vai permanentā grima sastāvā esošām vielām groza Eiropas Parlamenta un Padomes Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), XVII pielikumu (turpmāk - Regula 2020/2081).
Piedāvātā redakcija
-
	Agita Strode (TM)

	4.
	Anotācija (ex-ante)
1.1. Pamatojums
	Priekšlikums
Iesakām precizēt anotācijas 1.1. apakšpunkta aprakstu, norādot, ka grozījumi tiek veikti nevis atbilstoši grozījumiem “Komisijas Regulā (ES) 2020/2081", bet pamatojoties uz Komisijas 2020. gada 14. decembra Regulu (ES) 2020/2081 ar ko attiecībā uz tetovēšanas tinšu vai permanentā grima sastāvā esošām vielām groza Eiropas Parlamenta un Padomes Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), XVII pielikumu (turpmāk - Regula 2020/2081). Tāpat arī anotācijas 1.2. apakšpunkta mērķa aprakstā lūdzam ņemt vērā, ka projekta mērķis šķietami ir nevis nodrošināt atbilstību Eiropas Parlamenta un Padomes 2006. gada 18. decembra Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (turpmāk - Regula 1907/2006), bet arī Regulai 2020/2081 ar kuru ir grozīta Regula 1907/2006. 

Piedāvātā redakcija
-
	Agita Strode (TM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas 1.3. apakšpunkta trešā risinājuma aprakstu, ņemot vērā, ka visas tajā uzskaitītās prasības un informācija ir noteikta ar Regulu 2020/2081 ar kuru groza Regulu 1907/2006, nevis Regulā 1907/2006. Tādā veidā tiks nodrošināta korekta projekta 3.-9. punkta tiesiskā pamata izpratne.
Piedāvātā redakcija
-
	Agita Strode (TM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam formulējumu "un/vai"  aizstāt ar saikli "un" vai saikli "vai". Norādām, ka saiklis „un” ir kumulatīvs nosacījums, kura lietošanas gadījumā ir jāiestājas visiem noteikumu projektā minētajiem priekšnosacījumiem. Savukārt saiklis „vai” ir alternatīvs nosacījums, kura lietošana nosaka tikai viena priekšnosacījuma iestāšanās nepieciešamību. 
Vienlaicīgi iesakām anotācijā konkretizēt arī tādus formulējumus, kā piemēram: "(5. pielikums)", "(1.A, 1.B vai 2. kategorija)", "(1. kategorija)" u.tml., nolūkā nodrošināt pilnīgu, skaidru un konkrētu ietverto atsauču izpratni.
Piedāvātā redakcija
-
	Agita Strode (TM)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ierosinām precizēt anotāciju atbilstoši juridiskās tehnikas prasībām, ievērojot, ka saīsinājumus piesaka pirmajā vietā juridiskajā tekstā, kur lietots attiecīgais saīsināmais jēdziens vai termins. Tāpat pieteiktie saīsinājumi konsekventi lietojami tālāk dokumenta tekstā. Minētais attiecas, piemēram, uz nepieteikto saīsinājumu "Regula", "ES", "Komisijas regulu (ES) 2020/2081", "Regulas Nr. 1223/2009", "Regulu (EK) Nr. 1272/2008", tāpat norādām, ka divas reizes tiek pieteikts saīsinājums "tetovēšana".
 
Piedāvātā redakcija
-
	Agita Strode (TM)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iesakām precizēt anotācijas 1.3. apakšpunkta sestās problēmas apraksta pirmo rindkopu, kur šķietami atkārtojas anotācijas 1.3. apakšpunkta pašreizējās situācijas ceturtās rindkopas teksts. Tāpat lūdzam precizēt anotācijas 1.3. apakšpunktu ar skaidrojumu arī par projekta 12. punktu, nolūkā pilnvērtīgi atspoguļot projekta saturu.
Piedāvātā redakcija
-
	Agita Strode (TM)

	9.
	Noteikumu konsolidētā versija
 Pielikuma saturu skatīt dokumentā
	Priekšlikums
Pielikuma 6. punktā iesakām pārskatīt atsauci uz drošības prasībām, kas ievērojamas atbilstoši Regulas1907/2006 XVII pielikumā noteiktajiem ierobežojumiem, ņemot vērā, ka ar Regulu 2020/2081 tika veikti grozījumi Regulas 1907/2006 XVII pielikumā un šķietami atsauce būtu norādāma uz Regulu 2020/2081 attiecīgi lūdzam veikt nepieciešamos precizējumus.
Savukārt pielikuma 6.1. apakšpunkta formulējumu lūdzam pārskatīt un nepieciešamības gadījumā precizēt, ņemot vērā, ka tā uzskaitījumā nav iekļautas, piemēram, anotācijā minētie cilmes šūnu mutagēni vai tetovēšanas līdzekļos aizliegtās krāsvielas. Attiecīgi iesakām pārliecināties vai apmācību saturā ietvertas visas būtiskās tēmas, nolūkā nodrošināt kvalitatīvu, pilnīgu apmācību programmas saturu.
Piedāvātā redakcija
	Agita Strode (TM)



